# คณะสัตวแพทยศาสตร์ มหาวิทยาลัยเกษตรศาสตร์
คณะสัตวแพทยศาสตร์ มหาวิทยาลัยเกษตรศาสตร์ เป็นคณะลำดับที่ 5 ของมหาวิทยาลัย พ.ศ. 2497 โดยได้รับโอนมาจากมหาวิทยาลัยแพทยศาสตร์ (มหาวิทยาลัยมหิดลในปัจจุบัน) ปัจจุบัน คณะสัตวแพทยศาสตร์ มีที่ทำการอยู่ 2 วิทยาเขต คือ วิทยาเขตบางเขน และวิทยาเขตกำแพงแสน มีโรงพยาบาลสัตว์ในสังกัดทั้งหมด 5 แห่ง

 ประวัติ 
เมื่อ พ.ศ. 2497 มหาวิทยาลัยเกษตรศาสตร์ได้รับโอนคณะสัตวแพทยศาสตร์ จากมหาวิทยาลัยแพทยศาสตร์  (มหาวิทยาลัยมหิดลในปัจจุบัน) เนื่องจากรัฐบาลมีนโยบายที่จะปรับปรุงการศึกษาสาขาวิชาสัตวแพทยศาสตร์ให้ก้าวหน้า และสอดคล้องกับวิชาสัตวบาล ซึ่งทำการเรียนการสอนอยู่ในมหาวิทยาลัยเกษตรศาสตร์ก่อนแล้ว ใน พ.ศ. 2500 ทางคณะได้ปรับปรุงหลักสูตรสัตวแพทยศาสตร์ จากเรียน 5 ปีมาเป็น 6 ปี โดยศึกษาเตรียมสัตว์แพทย์ที่มหาวิทยาลัยเกษตรศาสตร์ จากนั้นศึกษาระดับปรีคลินิกและคลินิกที่คณะสัตวแพทย์ศาสตร์ ในพื้นที่เดิมของจุฬาลงกรณ์มหาวิทยาลัย

ต่อมาใน พ.ศ. 2507 จุฬาลงกรณ์มหาวิทยาลัย ได้ทำเรื่องถึงมหาวิทยาลัยเกษตรศาสตร์ เพื่อขอโอนคณะสัตวแพทยศาสตร์ซึ่งยังคงตั้งอยู่ในบริเวณพื้นที่ของจุฬาลงกรณ์มหาวิทยาลัย กลับคืนมาอยู่กับจุฬาลงกรณ์มหาวิทยาลัยเช่นเดิม แต่ทางสภามหาวิทยาลัยเกษตรศาสตร์ไม่เห็นด้วย จึงเตรียมสร้างอาคารสัตวแพทยศาสตร์ ณ บริเวณเกษตรกลางบางเขน เพื่อเตรียมย้ายออกจากพื้นที่ของจุฬาลงกรณ์มหาวิทยาลัย แต่คณะสัตวแพทยศาสตร์ ทำเรื่องไม่ขอย้ายออกจากที่ตั้งเดิม ในเวลานั้นมหาวิทยาลัยเกษตรศาสตร์มีแผนขยายงานของมหาวิทยาลัยไปที่อำเภอกำแพงแสน จังหวัดนครปฐม จึงมีมติที่จะย้ายคณะสัตวแพทยศาสตร์ ซึ่งยังอาศัยที่ดินของจุฬาลงกรณ์มหาวิทยาลัยอยู่ ไปดำเนินการที่วิทยาเขตกำแพงแสน

ต่อมาคณะสัตวแพทยศาสตร์ มหาวิทยาลัยเกษตรศาสตร์ ได้ทำเรื่องขอโอนกลับไปสังกัดจุฬาลงกรณ์มหาวิทยาลัย เพื่อตั้งเป็นคณะสัตวแพทยศาสตร์ จุฬาลงกรณ์มหาวิทยาลัยในปี 2515 ดังนั้นมหาวิทยาลัยเกษตรศาสตร์ จึงได้เปิดดำเนินการเรียนการสอนของคณะสัตวแพทยศาสตร์ขึ้น โดยพัฒนาอาคารของคณะที่ตั้งอยู่บริเวณบางเขน และวิทยาเขตกำแพงแสน ให้เป็นคณะสัตวแพทยศาสตร์อย่างเต็มรูปตั้งแต่บัดนั้นเป็นต้นมา

 หน่วยงาน 
ภาควิชา สำนัก สถาบัน และศูนย์ ภายในคณะสัตวแพทยศาสตร์

 สำนักเลขานุการ
 ภาควิชากายวิภาคศาสตร์
 ภาควิชาจุลชีววิทยาและวิทยาภูมิคุ้มกัน
 ภาควิชาปรสิตวิทยา
 ภาควิชาพยาธิวิทยา
 ภาควิชาเภสัชวิทยา
 ภาควิชาเวชศาสตร์คลินิกสัตว์เลี้ยง

 ภาควิชาสรีรวิทยา
 ภาควิชาสัตวแพทยสาธารณสุขศาสตร์
 ภาควิชาเวชศาสตร์และทรัพยากรการผลิตสัตว์
 ภาควิชาเวชศาสตร์คลินิกสัตว์ใหญ่และสัตว์ป่า
 โรงพยาบาลสัตว์ มหาวิทยาลัยเกษตรศาสตร์
 ศูนย์วิจัยและวินิจฉัยโรคทางสัตวแพทย์

 หลักสูตร 
 ระดับปริญญาตรี ระดับปริญญาโท ระดับปริญญาเอกหลักสูตรสัตวแพทยศาสตรบัณฑิต (สพ.บ.)หลักสูตรวิทยาศาสตรมหาบัณฑิต (วท.ม.)
 สาขาวิชาพยาธิวิทยาทางสัตวแพทย์
 สาขาวิชาสรีรวิทยาทางสัตวแพทย์
 สาขาวิชาปรสิตวิทยาทางสัตวแพทย์
 สาขาวิชาคลินิกศึกษาทางสัตวแพทย์
 สาขาวิชาระบาดวิทยาทางสัตวแพทย์
 สาขาวิชาจุลชีววิทยาทางสัตวแพทย์
 สาขาวิชาเภสัชและพิษวิทยาทางสัตวแพทย์
 สาขาวิชาชีววิทยาของเซลล์และวิทยาศาสตร์กายวิภาค
 สาขาวิชาวิทยาศาสตร์สุขภาพสัตว์และชีวเวชศาสตร์
 สาขาวิชาวิทยาศาสตร์ชีวภาพทางสัตวแพทย์ (หลักสูตรนานาชาติ)หลักสูตรปรัชญาดุษฎีบัณฑิต (ปร.ด.)
 สาขาวิชาคลินิกศึกษาทางสัตวแพทย์
 สาขาวิชาวิทยาศาสตร์สุขภาพและชีวเวชศาสตร์
 สาขาวิชาวิทยาศาสตร์ชีวภาพทางสัตวแพทย์ (หลักสูตรนานาชาติ)

 ทำเนียบคณบดี 
ทำเนียบคณบดีคณะสัตวแพทยศาสตร์ มหาวิทยาลัยเกษตรศาสตร์  รายนามคณบดี ระยะเวลาในการดำรงตำแหน่ง 1. ศาสตราจารย์ นายสัตวแพทย์ ดร.จักร พิชัยรณรงค์สงคราม พ.ศ. 2511 - พ.ศ. 2519 2. ศาสตราจารย์ นายสัตวแพทย์ ดร.รำพึง ดิสสะมาน พ.ศ. 2519 - พ.ศ. 2523 3. ผู้ช่วยศาสตราจารย์ นายสัตวแพทย์ พิบูล ไชยอนันต์ พ.ศ. 2523 - พ.ศ. 2529 4. ศาสตราจารย์ นายสัตวแพทย์ ดร.ภิรมย์ ศรีวรนารถ พ.ศ. 2529 - พ.ศ. 2533 5. รองศาสตราจารย์ นายสัตวแพทย์ ดร.กิติ ศรีสุภาพ พ.ศ. 2534 - พ.ศ. 2534 6. รองศาสตราจารย์ นายสัตวแพทย์ ดร.สมชัย พงศ์จรรยากุล พ.ศ. 2534 - พ.ศ. 2538 7. ผู้ช่วยศาสตราจารย์ นายสัตวแพทย์ ดร.ทวีวัฒน์ ทัศนวัฒน์ พ.ศ. 2538 - พ.ศ. 2546 8. รองศาสตราจารย์ นายสัตวแพทย์ ดร.ธานีรัตน์ สานติวัตร พ.ศ. 2546 - พ.ศ. 2550 9. ผู้ช่วยศาสตราจารย์ นายสัตวแพทย์ ดร.ธวัชชัย ศักดิ์ภู่อร่าม พ.ศ. 2550 - พ.ศ. 2554 10. ศาสตราจารย์ นายสัตวแพทย์ ดร.อภินันท์ สุประเสริฐ พ.ศ. 2554 - พ.ศ. 2558 11. ผู้ช่วยศาสตราจารย์ นายสัตวแพทย์ ดร.คงศักดิ์ เที่ยงธรรม พ.ศ. 2560 - ปัจจุบัน
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

 อันดับ 
 ARWU Rankings by Subject 

ARWU Global Ranking of Academic SubjectsGlobal – Life SciencesARWU Veterinary Sciences101-150 101-150 151-200 201-300 151-200 

ผลการจัดอันดับแยกตามสาขา ARWU Global Ranking of Academic Subjects ARWU Global Ranking of Academic Subject  เรียกดูวันที่ 2019-08-16 พบว่ามหาวิทยาลัยเกษตรศาสตร์ได้รับการจัดอันดับให้ติดอันดับโลกในกลุ่ม Life Sciences สาขา Veterinary Sciences ซึ่งเป็นสาขาของ คณะสัตวแพทยศาสตร์ มหาวิทยาลัยเกษตรศาสตร์ โดยในปี 2017 อยู่ในอันดับที่ 151-200 ของโลกARWU ShanghaiRanking's Global Ranking of Academic Subjects 2017 - Veterinary Sciences  เรียกดูวันที่ 2019-08-16, ปี 2018 อันดับที่ 201-300 ของโลกARWU ShanghaiRanking's Global Ranking of Academic Subjects 2018 - Veterinary Sciences  เรียกดูวันที่ 2019-08-16, ปี 2019 อันดับที่ 151-200 ของโลกARWU ShanghaiRanking's Global Ranking of Academic Subjects 2019 - Veterinary Sciences  เรียกดูวันที่ 2019-08-16, ปี 2020 อันดับที่ 101-150 ของโลกARWU ShanghaiRanking's Global Ranking of Academic Subjects 2020 - Veterinary Sciences  เรียกดูวันที่ 2020-08-26 และในปี 2021 อันดับที่ 101-150 ของโลก

 ผลการประเมินคุณภาพผลงานวิจัยเชิงวิชาการโดย สกว. 

สำนักงานกองทุนสนับสนุนการวิจัย หรือ สกว. ได้ทำการประเมินคุณภาพผลงานวิจัยเชิงวิชาการในด้านวิทยาศาสตร์และเทคโนโลยีสำหรับสถาบันอุดมศึกษาในประเทศไทย โดยแยกตามสาขาวิชาต่าง ๆ ซึ่งในการประเมินครั้งที่ 2 พ.ศ. 2553 ในกลุ่มสาขาวิชาเกษตรศาสตร์ พบว่า คณะสัตวแพทยศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 4 (ดี) จำนวน 1 หน่วยงานสกว. การประเมินครั้งที่ 2 พ.ศ. 2553  เรียกดูวันที่ 2020-02-03 คือ สาขาการประมง และ สัตวศาสตร์ / สัตวแพทยศาสตร์ โดยภาควิชาพยาธิวิทยา คณะสัตวแพทยศาสตร์ มหาวิทยาลัยเกษตรศาสตร์

 การรับรองมาตรฐาน 
คณะสัตวแพทยศาสตร์ มหาวิทยาลัยเกษตรศาสตร์ ได้รับการรับรองมาตรฐานในระดับสากลทั้งในด้านการให้บริการและห้องปฏิบัติการ ได้แก่
 มาตรฐาน ISO 
  โรงพยาบาลสัตว์ มหาวิทยาลัยเกษตรศาสตร์ บางเขน  เป็นโรงพยาบาลสัตว์ของรัฐเพื่อการเรียนการสอน ดำเนินงานโดยคณะสัตวแพทยศาสตร์ มหาวิทยาลัยเกษตรศาสตร์ ทั้งนี้ โรงพยาบาลสัตว์ มก. ได้รับการรับรองมาตรฐานคุณภาพระดับสากลทั้งระบบ หรือ ISO 9001:2015 เมื่อวันที่ 22 ตุลาคม พ.ศ. 2562โรงพยาบาลสัตว์ มหาวิทยาลัยเกษตรศาสตร์. โรงพยาบาลสัตว์ มหาวิทยาลัยเกษตรศาสตร์ บางเขน ได้รับมาตรฐาน ISO 9001:2015 . เรียกดูวันที่ 2020-02-13ThaiPR.net โรงพยาบาลสัตว์ ม.เกษตร บางเขน รับมอบใบรับรองระบบรับรองมาตรฐาน ด้านระบบบริหารการจัดการคุณภาพ. เรียกดูวันที่ 2020-02-13ThaimediaPr.com โรงพยาบาลสัตว์ ม.เกษตร บางเขน รับมอบใบรับรองระบบรับรองมาตรฐาน ด้านระบบบริหารการจัดการคุณภาพ. เรียกดูวันที่ 2020-02-13United Registrar of Systems (URS). ข่าวสารและกิจกรรม. พิธีมอบใบรับรองมาตรฐาน ให้กับทางโรงพยาบาลสัตว์ มหาวิทยาลัยเกษตรศาสตร์ บางเขน . เรียกดูวันที่ 2020-02-13
  หน่วยงานชันสูตรโรคสัตว์ กำแพงแสน  ศูนย์วิจัยและบริการวิชาการทางสัตวแพทย์ คณะสัตวแพทยศาสตร์ มหาวิทยาลัยเกษตรศาสตร์  เป็นศูนย์ให้บริการด้านการตรวจวินิจฉัยโรคทางสัตวแพทย์ สนับสนุนทั้งด้านการเรียนการสอน งานวิจัยของคณาจารย์และนิสิตคณะสัตวแพทยศาสตร์ รวมถึงสนับสนุนการดำเนินงานของโรงพยาบาลสัตว์ มหาวิทยาลัยเกษตรศาสตร์ ตลอดจนให้บริการนอกสถานที่สำหรับฟาร์มเลี้ยงสัตว์ โดยในปี พ.ศ. 2565 หน่วยงานชันสูตรโรคสัตว์ คณะสัตวแพทยศาสตร์ มหาวิทยาลัยเกษตรศาสตร์ ได้รับการรับรองมาตรฐาน ISO/IEC17025 : 2017 จำนวน 15 ขอบข่าย 

 วิทยาเขตกำแพงแสน 
คณะสัตวแพทยศาสตร์ วิทยาเขตกำแพงแสน จังหวัดนครปฐม เป็นส่วนหนึ่งของคณะสัตวแพทยศาสตร์ที่มหาวิทยาลัยเกษตรศาสตร์ บางเขน ซึ่งมีนโยบายขยายการศึกษาออกนอกเขตเมือง เพื่อให้มีพื้นที่สำหรับการทดลองการปลูกพืชแปลงหญ้า และด้านปศุสัตว์ โดยนิสิตสัตวแพทย์ในชั้นปีที่ 4, 5 และ 6 จะมาเรียนที่วิทยาขตกำแพงแสน สำหรับชั้นปีที่ 6 นั้นจะมีการเลือกเรียนสัตว์เล็ก ณ วิทยาเขตบางเขน สัตว์ใหญ่ ณ วิทยาเขตกำแพงแสน

 โรงพยาบาลสัตว์ 
คณะสัตวแพทยศาสตร์ ได้สร้างโรงพยาบาลสัตว์ขึ้น เพื่อเป็นแหล่งฝึกปฏิบัติงานทางคลินิกของนิสิตตามหลักสูตรสัตวแพทยศาสตรบัณฑิต และสาขาที่เกี่ยวข้อง ปัจจุบัน คณะสัตวแพทยศาสตร์ มีโรงพยาบาลสัตว์ 5 แห่ง ประกอบด้วย
 โรงพยาบาลสัตว์ คณะสัตวแพทยศาสร์ มหาวิทยาลัยเกษตรศาสตร์ บางเขน ตั้งอยู่ที่ มหาวิทยาลัยเกษตรศาสตร์ บางเขน
 โรงพยาบาลสัตว์ คณะสัตวแพทยศาสตร์ มหาวิทยาลัยเกษตรศาสตร์ กำแพงแสน ตั้งอยู่ภายในมหาวิทยาลัยเกษตรศาสตร์ วิทยาเขตกำแพงแสน เลขที่ 1 หมู่ 6 บ้านทุ่งสมบัติ ถนนมาลัยแมน ตำบลกำแพงแสน อำเภอกำแพงแสน จังหวัดนครปฐม รหัสไปรษณีย์ 73140
 โรงพยาบาลสัตว์ คณะสัตวแพทยศาสตร์ มหาวิทยาลัยเกษตรศาสตร์ หนองโพ ตั้งอยู่ที่ อำเภอโพธาราม จังหวัดราชบุรี
 โรงพยาบาลสัตว์ คณะสัตวแพทยศาสตร์ มหาวิทยาลัยเกษตรศาสตร์ หัวหิน ตั้งอยู่ที่ อำเภอหัวหิน จังหวัดประจวบคีรีขันธ์
 โรงพยาบาลสัตว์ ณ ทิพย์พิมาน และศูนย์พักพิงสัตว์เลี้ยงไร้บ้าน นครชัยบุรินทร์ https://medkasetsart.blogspot.com/2022/12/blog-post.html?m=1 สรุปการประชุมสภามหาวิทยาลัยเกษตรศาสตร์  ครั้งที่ 11/2565  วันที่ 28 พ.ย.65 เรียกดูเมื่อ 7-12-2022  มติจากการประชุมสภามหาวิทยาลัยเกษตรศาสตร์ ครั้งที่ ๓/๒๕๖๖ - วันจันทร์ที่ ๒๔เมษายน พ.ศ.๒๕๖๖, สำนักงานสภามหาวิทยาลัยเกษตรศาสตร์, สืบค้นเมื่อ วันที่ 14 กรกฎาคม พ.ศ. 2566  อำเภอปากช่อง จังหวัดนครราชสีมา
สำหรับการให้บริการนั้น โรงพยาบาลสัตว์ มหาวิทยาลัยเกษตรศาสตร์ ได้รับรางวัลดีเด่นนวัตกรรมการให้บริการ "งานบริการรักษาสัตว์ให้ได้มาตรฐานระดับชาติและนานาชาติ"
จากสำนักงานคณะกรรมการพัฒนาระบบราชการ

โรงพยาบาลสัตว์คณะสัตวแพทยศาสร์ มหาวิทยาลัยเกษตรศาสตร์ วิทยาเขตบางเขน  โรงพยาบาลสัตว์คณะสัตวแพทยศาสตร์ มหาวิทยาลัยเกษตรศาสตร์ วิทยาเขตกำแพงแสน และโรงพยาบาลสัตว์คณะสัตวแพทยศาสตร์ มหาวิทยาลัยเกษตรศาสตร์ หนองโพ  เป็นหน่วยงานราชการของมหาวิทยาลัยเกษตรศาสตร์ มีฐานะเทียบเท่าภาควิชาของมหาวิทยาลัยเกษตรศาสตร์  ต่อมาปี พ.ศ. 2565 มหาวิทยาลัยเกษตรศาสตร์ได้รับโอนโรงพยาบาลสัตว์ทิพย์พิมานและศูนย์พักพิงสัตว์เสี้ยงไร้บ้าน นครชัยบุรินทร์ จากราชวิทยาจุฬาภรณ์ โดยสภามหาวิทยาลัยเกษตรศาสตร์มีมติรับโอนเมื่อคราวประชุมสภามหาวิทยาลัยเกษตรศาสตร์ ครั้งที่ 11/2565 วันจันทร์ที่ 28 เดือนพฤศจิกายน พ.ศ. 2565 ในการรับโอนมาสังกัดคณะสัตวแพทยศาสตร์ มหาวิทยาลัยเกษตรศาสตร์ และจัดตั้งเป็น โรงพยาบาลสัตว์มหาวิทยาลัยเกษตรศาสตร์ ณ ทิพย์พิมาน

 สระสุวรรณชาด 
คณะสัตวแพทยศาสตร์ มหาวิทยาลัยเกษตรศาสตร์ ได้รับพระมหากรุณาธิคุณโปรดเกล้าโปรดกระหม่อมจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานสระว่ายน้ำสำหรับการรักษาแบบธาราบำบัด ให้สุนัขที่ป่วยด้วยโรคข้อกระดูก และระบบประสาท โดยพระราชทานเงินรายได้จากการจำหน่ายเสื้อคุณทองแดง พร้อมทั้งพระราชทานชื่อสระว่ายน้ำว่า "สระสุวรรณชาด" ตามชื่อของคุณทองแดงซึ่งเป็นสุนัขทรงเลี้ยงของท่าน โดยท่านมักจะเสด็จพาคุณทองแดงมาทำการบำบัดที่สระสุวรรณชาด เมื่อมีโอกาส
 การนำสุนัขลงว่ายน้ำ 
ก่อนการว่ายน้ำจะมีการพาสุนัขจูงเดินเล่นเพื่อผ่อนคลายและขับถ่ายให้เรียบร้อย จากนั้นจะนำสุนัขอาบน้ำชำระร่างกายและขนให้สะอาด สวมเสื้อชูชีพให้เรียบร้อย แล้วพาสุนัขลงสระ โดยจะใช้เวลาการว่ายน้ำครั้งละ ๕ นาที จากนั้นพักเป็นเวลา ๒ นาที โดยทำซ้ำเช่นนี้ ๔ ครั้ง ทั้งนี้ขึ้นอยู่กับสภาพร่างกายของสุนัข หลังจากว่ายน้ำเสร็จก็จะพาสุนัขอาบน้ำชำระร่างกายอีกครั้ง